S-a dat verdictul în cazul lui Ilkay Gundogan! Anunțul Federației Germane de Fotbal
Căpitanul Germaniei, Ilkay Gundogan, a fost oficial inclus în lotul pentru turneul final din Germania, transmis în exclusivitate pe PRO TV, PRO ARENA și VOYO.
Anunțul a fost făcut într-un mod inedit, printr-un afiș cu imaginea mijlocașului legitimat la FC Barcelona, expus în piața "Alexanderplatz" din Berlin și distribuit pe rețelele sociale, sub inscripția "Ilkay Gundogan pentru Germania".
Cu 77 de meciuri la națională în palmares, Ilkay Gundogan a fost numit căpitan al echipei naționale anul trecut, în absența lui Manuel Neuer, care era accidentat. Selecționerul Julian Nagelsmann a confirmat că mijlocașul va rămâne căpitan, chiar și după revenirea lui Neuer.
"Ilkay va rămâne căpitan. Este foarte important să avem continuitate și să nu ne sucim în stânga și în dreapta. Sunt foarte fericit cu alegerea făcută." a declarat Julian Nagelsmann, selecționerul Germaniei, conform MiaSanMia.
Știm 15 jucători din lotul Germaniei
Nagelsmann urmează să anunțe joi lotul extins pentru EURO 2024, care va avea loc în Germania între 14 iunie și 14 iulie. Până în prezent, Federația de Fotbal a Germaniei a dezvăluit numele a 15 jucători din lot, inclusiv pe cel al lui Gundogan. Comunicarea s-a făcut nu doar prin canalele tradiționale, ci și prin metode inedite, pentru a genera interes în rândul fanilor, inclusiv prin influenceri și galerii de artă.
Alături de Gundogan, ceilalți 14 jucători confirmați până în prezent în lotul lărgit sunt portarul Manuel Neuer, fundașii Nico Schlotterbeck, Antonio Rudiger, Joshua Kimmich, Jonathan Tah, Maximilian Mittelstaedt și Robin Koch, mijlocașii Aleksandar Pavlovic, Robert Andrich, Pascal Gross și Chris Fuhrich, precum și atacanții Leroy Sane, Niclas Fullkrug și Kai Havertz, notează Agerpres.
Echipa națională a Germaniei va face parte din grupa împreună cu Scoția, Ungaria și Elveția la EURO 2024, pregătindu-se pentru o competiție de amploare pe teren propriu.
Gungodan a numit echipa favorită să câștige EURO
Când a fost întrebat despre favoritele la câștigarea Campionatului European, Gundogan a numit Franța și Anglia.
"Pentru mine, Franța și Anglia sunt favoritele", a spus el, potrivit Corrieredellosport.
PROGRAM ROMÂNIA la EURO 2024
17 iunie 2024
- Belgia - Slovacia (Frankfurt)
- ROMÂNIA - Ucraina (Munchen)
21 iunie 2024
- Slovacia - Ucraina (Düsseldorf)
22 iunie 2024
- Belgia - ROMÂNIA (Koln)
26 iunie 2024
- Slovacia - ROMÂNIA (Frankfurt)
Urmăriți SPORT.RO și pe Google News